open-index/open-wikipedia-markdown huggingface dataset:
Konsta Jaakola

**Konsta Jaakola** (s. 4. huhtikuuta 1997 Helsinki) on suomalainen jääkiekkoilija, joka pelaa Mestis-joukkue Heinolan Peliitoissa. Hän on pelipaikaltaan oikea laitahyökkääjä. Jaakola laukoo oikealta.

## Ura
Jaakola on Karhu-Kissojen kasvatti. Hän oli kaudella 2012–2013 C-nuorten SM-karsinnoissa joukkueensa paras pistemies ja syöttäjä tehoilla 1+6=7. C-nuorten Mestiksen runkosarjassa Jaakola oli Karhu-Kissojen paras pistemies ja maalintekijä tehoilla 19+17=36. Hän voitti kauden päätteeksi C-nuorten Mestispronssia. Vuodet 2014–2016 Jaakola kävi Yhdysvalloissa Rice Memorial High Schoolia. Jälkimmäisellä kaudella 2015–2016 hän oli joukkueensa paras pistemies ja maalintekijä sekä MPHL:ssä tehoilla 11+7=18 että high school -sarjassa tehoilla 28+31=59. Kauden 2016–2017 Jaakola pelasi EHL-junioriliigaa Philadelphia Little Flyersissa.

Kaudeksi 2017–2018 Jaakola palasi Suomeen ja siirtyi KooKoon A-nuoriin. Kaudella 2018–2019 hän nousi joukkueen varakapteeniksi. Jaakola debytoi samalla kaudella myös KooKoon SM-liigajoukkueessa, jossa hän pelasi kuusi runkosarjaottelua ilman tehopisteitä. Jaakola teki liigadebyyttinsä 6. helmikuuta 2019 Hämeenlinnan Pallokerhoa vastaan. Hänelle avautui paikka KooKoon kokoonpanosta, kun Toni Kähkönen oli sivussa, Anrei Hakulinen maajoukkueessa ja Henri Kanninen jättänyt joukkueen. Jaakola merkittiin KooKoon nelosketjun oikeaan laitaan Mikko Virtasen ja Tomi Leivon viereen. Hän sai ottelussa jääaikaa 5.16 minuuttia.

Jaakola siirtyi kaudeksi 2019–2020 vuoden mittaisella sopimuksella Mestis-joukkue Rovaniemen Kiekkoon. Hänen siirtonsa taustalla oli myös varusmiespalvelus Jääkäriprikaatissa. Jaakolan tulokaskausi Mestiksessä toi 33 runkosarjaottelussa tehot 2+2=4.

Kaudeksi 2020–2021 Jaakola siirtyi vuoden mittaisella sopimuksella Puolan Polska Hokej Ligan KH Toruńiin. Hänen ensimmäinen kokonainen pääsarjakautensa toi 32 runkosarja- ja neljässä playoff-ottelussa tehot 7+6=13.

Jaakola palasi kaudeksi 2021–2022 Mestikseen ja siirtyi vuoden mittaisella sopimuksella Heinolan Peliittoihin. Toukokuussa 2022 hän teki seuran kanssa vuoden mittaisen jatkosopimuksen.

## Tilastot

## Lähteet
*
*
*

### Viitteet
Skydome Entertainment

**Skydome Entertainment Oy** on suomalainen videopelejä kehittävä yritys, joka on perustettu Tampereella 2014. Se kehittää strategia - ja roolipelejä. Sen tunnetuin peli on The Hive. 

Skydomen toimitusjohtaja on Sauli Saarimaa.

## Pelit

Skydomen ensimmäinen peli *The Hive* pääsi läpi Steamin Greenlight äänestyksestä alle viidessä päivässä. Peli julkaistiin aluksi Steamin Early Access ohjelman kautta vuonna 2014 ja se sai osakseen hyvän vastaanoton. The Hive sai Pelit lehden arvostelussa arvosanaksi 8/10.

## Lähteet

## Aiheesta muualla

* Skydome Entertainment verkkosivut
Kasper Kaijanen

**Kasper Alexsander Kaijanen** (s. 25. kesäkuuta 1994 Helsinki) on suomalainen ääninäyttelijä. Hän on esiintynyt muutamissa rooleissa lasten ja nuorten piirrosanimaatiotelevisiosarjoissa ja elokuvissa.

Kaijanen on ääninäytellyt mm. piirrosanimaatiosarjoissa kuten *[[Avatar (animaatiosarja)|Avatar]]*, *[[Richard Scarryn Touhulan arvoituksia|Richard Scarry - Touhulan arvoituksia]]*, *[[Digimon Tamers]]*, *Milli ja Molli* sekä *Niko ja ystävät*.

Elokuvien suomenkielisissä versioissa hän on dubannut äänensä kahdesti elokuviin Lumottu lelukauppa ja Madagascar 2.
Tytöt

**Tytöt** () on yhdysvaltalainen musikaali-komediaelokuva vuodelta 1957. Sen ohjasi George Cukor ja tuottivat Sol C. Siegel sekä Saul Chaplin. Musiikin sävelsi ja sanoitti Cole Porter.

## Näyttelijät

Lähde: 

## Palkinnot
* Parhaan puvustuksen Oscar-palkinto
* Parhaan musikaali- tai komediaelokuvan Golden Globe -palkinto
* Paras naispääosa musikaali- tai komediaelokuvassa (Golden Globe) – Kay Kendall ja Taina Elg

## Lähteet
9K33 Osa

**9K33 Osa** () on neuvostoliittolais-valmisteinen ilmatorjuntaohjusjärjestelmä. Asetyyppi otettiin käyttöön vuonna 1971 sekä esiteltiin julkisuudessa 1976. Ohjausmenetelmä on tutkaseuranta (*beam-riding*) sekä komento-ohjaus (*command control*). Ensimmäisissä versioissa ohjuksia on 4 kpl, mutta sittemmin 3 kpl. Ohjusjärjestelmä on *TELAR*-tyyppinen eli ajoneuvo-alustaan asennettava ja tutkan sisältävä, omamassaltaan 130 kg. 19 kg:n taistelulataus perustuu tuhoamisvaikutukseltaan, sirpaloituvaan räjähdepanokseen *(HE-fragmentation*) sekä isku- ja herätesytyttimeen. Ohjuksen toimintamatka on 12 km. Järjestelmä tarvitsee erillisen huoltoajoneuvon uusien ohjuksien lataamista varten. Merivoimien käyttöön on ilmeisesti toimitettu niin kutsuttua laivastotyyppiä eli *M-versio*ta tästä ilmatorjunnan ohjusasetyypistä. 

## Lähteet
* Hogg, Ian: *Tykistö- ja ohjusaseet*. Karisto, Hämeenlinna, 2011. Suom. Petri Kortesuo. Alkuteos englanniksi, 2000: Amber Books Ltd. .

### Viitteet

## Aiheesta muualla
* 
* 
* 
* 
* 
* 
* 
*https://www.bellingcat.com/news/mena/2016/11/02/hide-seek-story-jaish-al-islams-9k33-osa-sams/
*
Hiihtosuunnistuksen Euroopan-mestaruuskilpailut 2019

**Hiihtosuunnistuksen Euroopan-mestaruuskilpailut 2019** järjestettiin Sarıkamışissa, Karsin maakunnassa Turkissa 5.–11. helmikuuta. Ruotsi, Venäjä ja Norja voittivat kukin kolme kultamitalia. Neljäs mitaleille yltänyt maa oli Suomi.

## Sprintti

### Miehet

### Naiset

## Keskimatka

### Miehet

### Naiset

## Pitkä matka

### Miehet

### Naiset

## Viesti

### Miehet

### Naiset

## Sprinttiviesti

## Lähteet
* 
* 
* 
* 
*
Bertoluccin kuu

**Bertoluccin kuu** tai **Kuu** (*La luna*) on Bernardo Bertoluccin ohjaama italialais-yhdysvaltalainen psykologinen draamaelokuva vuodelta 1979. Leskeksi jääneestä italialais-amerikkalaisesta oopperalaulajattaresta (Jill Clayburgh) ja hänen murrosikäisestä pojastaan (Matthew Barry) Roomassa kertovan elokuvan on käsikirjoittanut ohjaaja Bertolucci yhdessä Franco Arcallin sekä veljensä Giuseppe Bertoluccin ja tuolloisen vaimonsa Clare Peploen kanssa. Pääkuvaajana toimi Bertoluccin vakiokuvaaja Vittorio Storaro. Ennio Morriconen musiikin lisäksi elokuvassa kuullaan Verdiä, Mozartia ja Bee Geesiä.

## Juoni
Elokuvan aihe, italialaisen miehen suhde äitiinsä, alkoi kehittyä Bertoluccin mielessä psykiatrin vastaanotoilla. Freudilaisiin symboleihin viittaavan elokuvan alussa New Yorkissa asuva italialaissyntyinen oopperadiiva jää yllättäen leskeksi, kun hänen amerikkalaismiehensä kuolee sydänkohtaukseen. Hänen on lähdettävä pian kesäksi Roomaan työnsä takia, ja matkalle mukaan tulee hänen ainoa lapsensa, 15-vuotias poika, jonka italialaista isästä poika ei tiedä. Italiassa työhönsä uppoutunut itsekeskeinen äiti herää vähitellen näkemään poikansa ongelmalliseen elämäntilanteen heroiiniriippuvuuksineen. Äidin huolestuminen pojastaan saa vähitellen jopa insestisiä piirteitä, eikä tilannetta ainakaan heti paranna äidin paljastus, että pojan isä onkin italialainen.

## Rooleissa

Roberto Benigni tekee elokuvassa pienen koomisen sivuroolin verhojen ripustajana.

## Vastaanotto
*Kuu* sai ristiriitaisia arvioita ja paljon kohua äidin ja pojan välisen seksuaalisuuden kuvaamisesta. Elokuvaa pidettiin raskaana, teennäisenä ja omaan napaansa tuijottavana. Roger Ebert kuvasi elokuvan juonta oopperamaisen epäuskottavaksi ja melodramaattiseksi ja sanoi Bertoluccin yrittävän saada ”saippuaoopperaa väkisin parittelemaan freudilaisen potilaskertomuksen kanssa”. Andrei Tarkovskin päiväkirjasta on löydetty elokuvalle vielä tylympi tuomio: ”Katsoin Bertoluccin *Kuun*. Hirviömäistä, halpahintaista ja vulgaaria roskaa.”

*Helsingin Sanomien* Helena Yläsen mielestä elokuva on kuitenkin ”liian kaunis vihattavaksi”. Vioistaan huolimatta elokuva avautuu hänestä katsojalle omaleimaisena, persoonallisena ja vivahteikkaana: ”Siinä ei ole turhaa elettä, interiööriä tai tavaraa. Kaikki ne luokittuvat jollekin kulttuurin tai sielunmaiseman hyllylle.”

Jill Clayburgh sai roolistaan Golden Globe-ehdokkuuden parhaasta naispääosasta draamaelokuvassa.

## Lähteet

## Aiheesta muualla
*
Norwegian Air Sweden

**Norwegian Air Sweden AOC**  on Norwegian Air Shuttlen ruotsalainen tytäryhtiö. Sen kotikenttä on Tukholman Arlandan lentoasema.

## Historia
Norwegian Air Shuttle haki heinäkuussa 2018 toimilupaa Ruotsin viranomaisilta saadakseen lisää liikennöintioikeuksia Ruotsista ja muualta Pohjoismaista lähteville reiteille. Uusi tytäryhtiö sai nimekseen **Norwegian Air Sweden**  ja se aloitti toimintansa 6. joulukuuta 2018. Yhtiölle toimitettiin ja siirrettiin Norwegianin muilta tytäryhtiöiltä Boeing 737-800-, Boeing 737 MAX 8- ja Boeing 787-9 Dreamliner -koneita. Dreamlinerit poistuivat yhtiön laivastosta talousvaikeuksiin joutuneen Norwegianin ilmoitettua tammikuussa 2021 luopuvansa kaukolentotoiminnastaan ja keskittyvänsä Euroopan reitteihin.

Toukokuussa 2021 Norwegian alkoi siirtää Norwegian Air Swedenin lentokoneita uuden ruotsalaisen tytäryhtiön, Norwegian Air Sweden AOC:n, nimiin. Toukokuun lopulla vanha yhtiö asetettiin konkurssiin osana Norwegianin uudelleenjärjestelyjä. Lennot uuden toimiluvan alla alkoivat 1. marraskuuta 2021.

## Laivasto

Maaliskuussa 2023 Norwegian Air Sweden AOC:n laivastoon kuului 31 lentokonetta:

* 28 Boeing 737-800
* 3 Boeing 737 MAX 8 (4 tulossa käyttöön)

Alkuperäinen Norwegian Air Sweden käytti toimintansa aikana seuraavia lentokoneita:

* 38 Boeing 737-800
* 13 Boeing 737 MAX 8
* 3 Boeing 787-9 Dreamliner

## Lähteet
NSE

**NSE** on kirjainlyhenne, joka voi tarkoittaa seuraavia muun muassa asioita:

*Norwegian Air Sweden, ruotsalainen lentoyhtiö
*Intian kansallinen pörssi (NSE, National Stock Exchange of India), intialainen arvopaperipörssi
Carpenter Brut

**Carpenter Brut** (oikealta nimeltään **Franck Hueso**) on ranskalainen synthwave-artisti Poitiers’sta. Hän on julkaissut kaksi albumia, kolme EP:tä ja yhden livealbumin. Hänen musiikissaan on viitteitä kauhuelokuviin, rockiin ja metallimusiikkiin. Live-esiintymisissä hänellä on mukanaan kitaristi ja rumpali.

## Diskografia
### Studioalbumit
* *Trilogy* (2015; kokoelma seuraavista: *EP I*, *II* ja *III*)
* *Leather Teeth* (2018)
* *Blood Machines OST* (2020)
* *Leather Terror* (2022)
* *Leather Temple* (2026)

### Livealbumit
* *Carpenter Brut Live* (2017)

### EP:t
* *EP I* (2012)
* *EP II* (2013)
* *EP III* (2015)

### Soundtrackit
* *Blood Machines* (2020)

## Lähteet

## Aiheesta muualla
Nokia 6050

**Nokia 6050** oli Nokian valmistama GSM-autopuhelin. Puhelin julkistettiin helmikuussa 1991, sen massatuotanto alkoi tammikuussa 1992 ja se saatiin markkinoille saman vuoden kesällä. Puhelin toimi GSM-900-verkossa.

Harri Holkeri avasi maailman ensimmäisen GSM-verkon Suomessa vuonna 1991 soittamalla puhelun Nokia 6050:lla.

## Lähteet
Henrik Hybertsson

**Henrik Hybertsson** (tai **Hendrik Hubertsen**, k. 1627) oli hollantilainen laivanrakentaja, joka työskenteli Tukholman laivastolle 1600-luvun alussa. Hänen merkittävä rakennelmansa oli Vasa-laiva, joka upposi ensimmäisellä matkallaan vuonna 1628 ja on nyt esillä Vasa-museossa.

Hybertsson oli peräisin Rijswijkin kaupungista, läheltä Haagia Etelä-Hollannissa, ja jo 1590-luvulla hänet mainittiin kauppiaana Amsterdamissa ennen siirtymistä Ruotsiin 1600-luvun alussa. Hybertssonin palkkasi Ruotsin kuningas Kaarle IX, kun Ruotsin kuninkaallinen laivasto oli laajenemassa nopeasti. Hän työskenteli Tukholmassa 1603-1605 ja jälleen välillä 1611-1627. Välillä hän oli maan eri telakoilla. Palattuaan Tukholmaan vuonna 1611 hän alkoi yhteistyöhön yrittäjä Anton Monierin kanssa, joka oli vuokrannut kruunulta laivaston telakan vuonna 1620 uudentyyppisellä hankintasopimuksella, jossa yksityiset liikemiehet ottivat hallituksen entisen roolin sotatarvikkeiden valmistuksessa. Vuonna 1621 Monier otti Hybertssonin kumppanikseen.

Syksyllä 1624, kun Monierin sopimus päättyi, valtakunnan amiraali Carl Carlsson Gyllenhielm, varapuhemies Klas Larsson Fleming ja Henrik Hybertsson alkoivat neuvotella Ruotsin laivaston ylläpitoa ja rakentamista koskevan neljän vuoden sopimuksen ehdoista. Joulukuussa 1624 Hybertsson allekirjoitti alustavan version siitä amiraliteetin kanssa, ja tammikuussa 1625 Hybertsson ja toinen hollantilainen yrittäjä Arent de Groote allekirjoittivat lopullisen version kuningas Kustaa II Adolfin kanssa. Heidän piti rakentaa neljä alusta, kaksi suurempaa ja kaksi pienempää, ylläpitää olemassa olevia aluksia ja hallita laivaston telakkaa tammikuusta 1626 saakka vuoden 1629 loppuun. *Vasa*, joka laskettiin vesille helmikuun ja maaliskuun vaihteessa 1626  ja käynnistyi vuonna 1627, oli ensimmäinen suuremmista tämän sopimuksen nojalla rakennetuista aluksista. Toinen suuri alus, *Äpplet*, otettiin käyttöön vuonna 1627 ja tuli palvelukseen vuonna 1629. Kumpaakaan pienistä aluksista ei rakennettu ennen kuin kruunu peruutti kaikki ulkoiset sopimukset talvella 1628-29.

Keväällä 1627 Henrik Hybertssonin kuoleman vuoksi sopimuksen velvoitteet periytyivät hänen leskelleen Margareta Nilsdotterille (k. 1630). Hän oli oman uransa luonut liikenainen ja hänen vastuullaan oli ollut maatilojen hallinnointi, eli hänestä ei ollut laivanrakentajaksi. Lyhyen ajan jälkeen kruunu nimitti kapteeni Söfring Hanssonin edustajakseen johtamaan telakkaa.

Hybertssonilta jäivät hänen vaimonsa, joka joutui myymään osan omistuksistaan ​​velkojen maksamiseksi, ja ainakin yksi poika ja kaksi tytärtä, Margareta ja Kristina.

## Lähteet
* Cederlund, Carl Olof: *Folket som byggde Wasa*  
* Cederlund, Carl Olof *Vasa I: A Swedish Warship of 1628* 
* Hocker, Fred: *Vasa, A Swedish Warship* 
* *Den Ointroducerade Svenska Adelns Ättartavlor*
Ao Nang

**Ao Nang** on suosittu lomakeskus Krabin provinssissa Thaimaassa. Se tunnetaan erityisesti liidunvalkeista hiekkarannoistaan, kuvankauniista kalkkikivimuodostelmistaan ja erinomaisista harrastusmahdollisuuksistaan. Kohde on suosittu etenkin auringonpalvojien, sukeltajien ja kiipeilijöiden keskuudessa. Ao Nangista on noin 20 kilometrin matka Krabin kaupunkiin.

## Galleria

File:Ao Nang street view 2.jpg|Ao Nangin katunäkymää
File:Bungalows at Tonsai Tower area 2007 - panoramio.jpg|Bungaloweja Ao Nangissa
File:144 หมู่ 7 Tambon Ao Nang, Amphoe Mueang Krabi, Chang Wat Krabi 81000, Thailand - panoramio (66).jpg|Saaria Ao Nangin edustalla


## Aiheesta muualla

*Rantapallo: Ao Nang
*Rantapallo: Krabi
Aardenburg

**Aardenburg** on kaupunki Sluisin kunnassa, Zeelandin provinssissa Alankomaissa. Kaupungin väkiluku on 6 560. Aardenburgille myönnettiin kaupunkioikeudet vuonna 1127.

## Galleria

Tiedosto:Aardenburg - Sint-Baafskerk 5.jpg|Saint Bavon kirkko
Tiedosto:Rabobank Aardenburg.JPG
Tiedosto:Westpoort Aardenburg.JPG|Kuva otettu n. 2007


## Lähteet

## Aiheesta muualla
Luettelo Somalian kaupungeista

Tämä on epätäydellinen **luettelo [[Somalia]]n kaupungeista**. Somaliassa on 18 aluetta (*gobol* eli *gobolka*). Ohessa on lueteltu yli 10&nbsp;000 asukkaan kaupungit vuoden 2025 väkilukuarvioon perustuen (projektio). Koska virallisia väestönlaskentoja ei maassa ole tehty vuosiin, mutta väestön kaupungistuminen lienee jatkunut, myös väkilukuarvioon on syytä suhtautua varauksellisesti.

} ||  
-->
|}

## A

* Abudwak
* Adale
* Afgooye
* Afmadow
* Arabsiyo
* Abaarso

## B
* Badhan
* Baidoa
* Bayla
* Banderadley
* Bardera
* Beled Hawo
* Beledweyne
* Buraan
* Berbera
* Beyra
* Boon
* Borama
* Bo'ame
* Bosaso
* Bu'ale
* Bur Salah
* Burane
* Burco
* Bur Gaban
* Burtinle
* Burdhubo
* Burhakaba
* Brava

## C
* Ceelmakoile
* Colgula

## D
* Daharro
* Dalweyn
* Damala Hagare
* Dagaari
* Dhahar
* Dhamasa
* Dhuusamarreeb
* Dinsoor
* Dilla
* Docol
* Dolow
* Eyl

## E
* El Ali
* El Ayo
* El Buur
* El Hur
* Erigabo (Erigavo, Ceerigaabo)

## F
* Faraweyne

## G
* Gabiley
* Galinsoor
* Galkayo
* Garbahaarrey
* Garoowe
* Godaalo
* Galdogob
* Guriceel

## H
* Habo
* Hadaftimo
* Hafun
* Hargeisa
* Harirad
* Hingalol
* Hobyo

## J
* Jalalaqsi
* Jamame
* Jariban
* Jilib
* Jowhar
* Jiifyarey

## K
* Kulan Xagay
* Kismayo

## L
* Laag
* Lanwaley
* Las Anod
* Las Khorey
* Laas Dawaco
* Lawyacado
* Lughaya
* Luuq
* Lego

## M
* Mareeg
* Merka
* Mogadishu

## O
* Oog

## Q
* Qaan Dhoole
* Qandala
* Qardho
* Qansahdhere
* Qarxis
* Qeedi Haan
* Qoryale
* Qoryoley
* Quljeed

## R
* Rako Raaxo
* Ras Kamboni
* Rigomane

## S
* Sarcade
* Sarmaanyo
* Sheikh

## T
* Turdh
* Tog Wajaale

## W
* Wabho
* Waiye
* Wajid
* Warsheikh
* Wisil

## X
* Xuddur

## Y
* Yubbe

## Z
* Zeila

## Lähteet
Kaduwela

**Kaduwela** (sinhaliksi: කඩුවෙල, tamiliksi: கடுவெலை) on kaupunki Colombon piirikunnassa, Sri Lankan läntisessä provinssissa Sri Lankassa. Se on asukasluvultaan (252 041) koko valtion toiseksi suurin kaupunki.

## Lähteet
Ganeshwar-Jodhpuran kulttuuri

**Ganeshwar-Jodhpuran kulttuuri** oli kuparikautinen perinne noin 2900-1900 eaa. Luoteis-Intiassa. Se sijaitsi Aravalli-vuorilla jokien varsilla.  Ihmiset louhivat täällä kuparia Indus-kulttuuriin vietäväksi. 
Ganeshwar sijaitsee koilliseen tunnetummasta kuparikulttuurista, Ahar-Banasin kulttuurista.

## Kulttuuri
Kulttuuria luonnehti viillelty keramiikka, kuviokeramiikka (reserved slip ware RSW), kolmiomaiset kuparinuolenkärjet ja litteät kuparikirveet. Löytöpaikkoja Ganeshwar, Jodhpura. Kulttuurissa oli vaikutteita mm Harappan ja Margianan kulttuureista.

Muita tuon ajan kulttuureja olivat mm. Harappan kulttuuri, Ahar-Banasin kulttuuri, Kayathan kulttuuri, Okralla maalattu keramiikka. 

## Kaudet

Ganeshwarin kerrostumat

*3800 I
*2800 II
*2000 III

Toinen jako

*Varhainen 3000-2200
*Keski 2200-1800
*Myöhäinen 1800-, Malwan kulttuurin aikalainen, ennen vuotta 900 saapui punamusta keramiikka

## Lähteet
Makedonia (maantiede)

**Makedonia** (, , ) on historiallis-maantieteellinen alue Balkanin niemimaalla. Sen nimi on peräisin antiikin aikaiselta, aluetta hallinneelta Makedonian valtakunnalta. Nykyisin historiallinen Makedonia jakaantuu pääasiassa Kreikan ja Pohjois-Makedonian alueille. Pienempiä osia on Bulgarian, Albanian, Kosovon ja Serbian alueilla.

## Antiikin aikana

### Makedonian valtakunta

Makedonian valtakunta oli helleeninen valtakunta, jonka pääalueet sijaitsivat nykyisen Kreikan alueella sen pohjoisosassa. Se syntyi noin 700 eaa. ja sen suurinta kukoistuskautta oli 300-luku eaa. Tuolloin valtakunta valloitti ensin Filippos II:n johdolla koko Kreikan alueen ja sitten Aleksanteri Suuren johdolla suuren osan kreikkalaisten tuolloin tuntemasta maailmasta, mukaan lukien Persian ja Egyptin. Hellenistisellä kaudella valtakunta käsitti jälleen lähinnä valtakunnan vanhan ydinalueen Pohjois-Kreikassa sekä muun Manner-Kreikan. Alue liitettiin Rooman valtakuntaan vuonna 168 eaa. Roomalaisajalla alue muodosti alun perin Rooman provinssin nimeltä Macedonia. Myöhemmin alkuperäinen Makedonian alue Pohjois-Kreikassa oli jaettuna kahdeksi provinssiksi, jotka olivat Macedonia prima ja Macedonia secunda.

## Nykyaikana

### Kreikan Makedonia

Makedonia on yksi nykyisen Kreikan valtion historiallis-maantieteellisistä alueista. Alue liitettiin Kreikkaan ensimmäisen ja toisen Balkanin sodan vuosina 1912–1913 jälkeen.

Nykyisin kreikkalainen Makedonia jakaantuu kolmeen hallinnolliseen alueeseen, jotka ovat:

* Itä-Makedonia ja Traakia
* Keski-Makedonia
* Länsi-Makedonia

Kreikkalaisen Makedonian keskus on Thessalonikin kaupunki.

### Pohjois-Makedonia

Pohjois-Makedonia, aiemmin Makedonian tasavalta tai virallisesti Entinen Jugoslavian tasavalta Makedonia, on yksi hajonneesta Jugoslaviasta vuonna 1991 syntyneistä valtioista. Päin vastoin kuin edellä mainitut kreikkalaiset alueet, kyseessä on eteläslaavilainen valtio. Pohjois-Makedonian pääkaupunki on Skopje.

Koska historiallisen Makedonian alue jakaantuu pääosin kahden valtion alueelle, Kreikan ja Makedonian tasavallan välillä oli pitkään kiistaa Makedonian nimestä. Kreikka vastusti pitkään sitä, että nimi ”Makedonia” esiintyy sen pohjoisen naapurin nimessä, ja halusi, että nimellä viitattaisiin vain antiikin aikaiseen valtakuntaan sekä Kreikan nykyiseen maakuntaan. Pitkäkestoinen kiista tunnetaan Makedonian nimikiistana. Kiista sovittiin vuonna 2018, jolloin Makedonian tasavallan nimeksi sovittiin Pohjois-Makedonia. Nimenmuutos astui voimaan vuonna 2019.

## Lähteet

## Aiheesta muualla
Kimmo Kajaste

**Kimmo Kajaste** (s. 1945 Porvoo) on suomalainen yhteiskunnallinen toimija, journalisti, kolumnisti, entinen päätoimittaja ja viestinnän ammattilainen.

## Opinnot ja työtehtävät
Kajaste on tullut ylioppilaaksi Porvoon Yhteislyseosta ja opiskellut Helsingin yliopistossa sosiologiaa, kasvatustiedettä ja tiedotusoppia. 

Kajaste on ollut toimittajana Uusimaassa, ylioppilaslehti Contactorissa ja WSOY:n kirjankustantamossa. Hän on toimittanut ja julkaissut useita kirjoja. Sittemmin hän toimi Kansallisen Kokoomuksen tiedottajana ja vuosina 1975-1988 päätoimittajana puolueen äänenkannattaja Nykypäivässä. Hän on työskennellyt viestintäpäällikkönä Suomen Kaupunkiliitossa ja kuntien edunvalvojana ja yhteiskuntasuhteista vastaavana päällikkönä Suomen Kuntaliitossa, josta tehtävästä hän siirtyi eläkkeelle vuonna 2010.

## Yksityiselämä ja harrastukset
Kimmo Kajaste avioitui vuonna 1970 Pirjo o.s. Pihkalan kanssa, ja heillä on kaksi aikuista lasta. Hän asuu syntymäkaupungissaan Porvoossa.

## Luottamustoimia
Kajaste on ollut kahdesti presidentin valitsijamies vuosina 1978 (Urho Kekkonen) ja 1982 (Harri Holkeri). Porvoon kaupunginvaltuustossa hän toimi yhtäjaksoisesti 32 vuotta ja oli jatkuvasti valtuuston puheenjohtajiston jäsen ja kokoomusryhmän puheenjohtaja. Hän on työskennellyt Itä-Uudenmaan seutukaavaliiton ja Itä-Uudenmaan maakuntaliiton puheenjohtajana ja muun muassa Seutusuunnittelun Keskusliiton hallituksessa. 

Kajaste oli koko 1970-luvun Porvoon seurakunnan kirkkovaltuuston jäsen.

Kajaste on Suomi-Seuran johtokunnan jäsen ja muun muassa Itä-Uudenmaan Rakennussuojelusäätiö Salvuksen puheenjohtaja. Hän on toiminut Suomi-Saksa yhdistysten liiton puheenjohtajana, maanpuolustustiedotuksen suunnittelukunnan (MTS) tiedotusjaoston puheenjohtajana sekä pitkään muun muassa valtion ympäristönsuojeluneuvostossa ja Kansallisen Veteraanipäivän valtakunnallisessa päätoimikunnassa ja Tammenlehvän Perinneliton hallituksessa. Hän on edustanut Suomea Suomen YK-valtuuskunnassa ja Pohjoismaiden Suomen instituutin hallituksen puheenjohtajana. 

## Tunnustuksia
Kajasteelle on myönnetty muiden muassa Suomen Valkoisen ruusun ensimmäisen luokan ritarimerkki, Suomen Leijonan ritarimerkki, sotilasansiomitali, Saksan Liittotasavallan Verdienstkreuz am Bande, Keskuskauppakamarin elämäntyömerkki ja Suomen Kuntaliiton kultainen kunniamerkki.

Kajasteelle on myönnetty maakuntaneuvoksen nimi ja arvo vuonna 2008.

## Julkaisuja
* Kaupunki - elämän näyttämö, Kirjayhtymä 1992, 
* Uusiutuvat kuntamme, Suomen Kuntaliitto 1995, 
* Suomalainen mahdollisuus - näkökulmia hyvinvointimme tulevaisuuteen, Edita 1997, 
* Arvomme yhteiskunnassa, Edita 1999, 
* Kunta - ihmisten yhteisö, Gummerus 2000, 
* Eheään elämään - näkökulmia ihmisenä olemiseen uhkien ja toivon maailmassa, Edita 2001, 
* Ystävät - Porvoo & Dinkelsbühl, Kirjapaino Uusimaa 2002, 
* Culinary Porvoo, A la Carte Books 2006, 
* Culinary Kotka, A la Carte Books 2007, 

## Lähteet:
* Porvarillisen työn arkisto
* Uusimaa arkisto
* Uusimaa 29.12.2013
* Helsingin Sanomat 70-vuotishaastattelu 19.8.2015.

### Viitteet
Årdalstangen

**Årdalsstangen** on Sognin ja Fjordanen läänissä sijaitsevan Årdalin kunnan hallinnollinen keskus. Se on Øvre Årdalin ohella toinen kunnan pääasiallisista asutuskeskuksista. Taajaman pinta-ala on 1,13 km² ja asukasluku 1373 (2018). Asukastiheys on 1 215 asukasta/km².

Kylä sijaitsee Sognevuonosta haaroittuvan Årdalinvuonon päässä. Se sijaitsee Årdalin entisestä hallinnollisesta keskuksesta Indre Offerdalista noin 15 kilometriä koilliseen ja Seimsdalenin laaksosta neljä kilometriä itään. Årdalinjärvi sijaitsee taajaman pohjoisosassa, ja sen vastarannalla sijaitsee Øvre Årdal. Kylän läpi virtaa Hæreidselvijoki.
Kylä on alumiiniteollisuuden kuljetukselle tärkeä risteyskohta. Norsk Hydron hiilielektroditehdas, laboratorio, hallinnollinen keskus ja satama sijaitsevat Årdalstangenissa. Kylässä on myös hotelli, turistikohteita ja kirkko.

## Lähteet
Maastohiihdon maailmancup 1991–1992

**Maastohiihdon maailmancupissa 1991–1992** miesten kokonaiskilpailun voitti norjalainen Bjørn Dæhlie ja naisten kokonaiskilpailun venäläinen Jelena Välbe.

## Loppupisteet
### Miesten kokonaiscup

### Naisten kokonaiscup

## Lähteet
* Miesten maailmancupin loppupisteet FIS:n tietokannassa 
* Naisten maailmancupin loppupisteet FIS:n tietokannassa
Storön (Dragsfjärd)

**Storön** on saari Kemiönsaaren kunnassa Varsinais-Suomessa. Saari sijaitsee Kemiönsaaren länsipuolella.

Storön kuului Dragsfjärdin kuntaan lukuun ottamatta saaren länsilaitaa, joka oli osa Kemiötä. Saaren länsilaita on Storöniin kiinni kasvanut entinen saari Lemholm. Saarten välinen salmi on hävinnyt maankohoamisen vuoksi ja salmen paikalla on matala fladalahti Lemflada. Storönillä on kolme esihistoriallista röykkiöhautaa.

## Lähteet
Eino Havas

**Eino Soini Havas**, vuoteen 1906 **Örling** (23. heinäkuuta 1885 Lempäälä – 26. heinäkuuta 1962 Pyhtää) oli suomalainen asessori, joka toimi Kotkan poliisimestarina yli 30 vuotta, mutta myös päätoimittajana ja opettajana. 

## Henkilöhistoria
Eino Havaksen vanhemmat olivat opettaja Oskar Samuel Havas ja Matilda Soini ja puoliso vuodesta 1915 Julia Åkerman. Havas tuli ylioppilaaksi Tampereen yhteiskoulusta 1907 ja valmistui voimistelunopettajaksi 1911. Kotkan poliisimestarina hän toimi 1918–1952, Kotkan suomalaisen yhteiskoulun voimistelun ja terveysopin opettajana 1911–1922, ruotsalaisen yhteiskoulun 1912–1918 ja kauppaopiston ja -koulun 1911–1918. Hän oli *[[Etelä-Suomi (sanomalehti)|Etelä-Suomen]]* päätoimittaja 1912–1914 ja *[[Urheilulehti|Urheilulehden]]* vakinainen avustaja 1908–1920, samoin kuin avusti *[[Uusi Suomi|Uutta Suomea]]*. Havas toimi Kotkan kaupunginteatterin hallintoneuvoston puheenjohtajana ja teatteri- ja näyttämöjärjestöjen johtoelinten jäsenenä. Asessorin arvonimen hän sai vuonna 1952.

Havaksen velipuoli Väinö Havas oli pappi ja kansanedustaja, nuorempi velipuoli oli runoilija ja kansakoulunopettaja Eero Havas ja hänen sisarpuolensa lähetystyöntekijä Aili Havas.

## Julkaisuja
* *"Alaston": arvosteleva tutkielma*, 1910, Richard Ungewitter, suom. Eino Havas
* *Suomen voimistelu- ja urheiluliiton yleisurheilun pisteet*, 1912, Johan Ludvig Nordin, Eino Havas
* *Konekirjotuksen opetus kauppaopistoissa ja kauppakouluissa*, 1916, kirjassa *Kotkan kauppaopisto ja kauppakoulu, vuosikertomus 1915-1916*
* *Suursaari sanoin ja kuvin: opastus matkailijoille*, 1920 (2. uusittu painos *Suursaari ja Kymenlaakso: matkailijaopas*, 1927)
* *Puoli vuosisataa kulttuurityötä Kymenlaaksossa: muistojulkaisu Kotkan Suomalaisen Yhteiskoulun – Yhteislyseon – Lyseon 50-vuotisjuhlaan 1896–1946*, 1946 Eino Havas ym.

## Lähteet
Somekohut ja mainekriisit

**Somekohut ja mainekriisit** on Sallamaari Muhosen vuonna 2018 ilmestynyt kirja.

## Sisältö
Kirja esittelee tapauksia, jotka ovat saaneet alkunsa esimerkiksi Twitter- tai Facebook-päivityksistä, levinneet somekuohunnan jälkeen iltapäivälehtiin ja lopulta jopa valtakunnan pääuutisiksi. Itsekin mediakohun osapuolena ollut Muhonen haastatteli kirjaansa viestinnän ammattilaisia, jotka kertovat kokemuksiaan ja käytännönläheisiä oppejaan. Kirjan esimerkkeinä on muun muassa kehitysministeri Heidi Hautalan ja Kevan toimitusjohtaja Jukka Männistön eroihin johtaneet tapaukset ja Sellon ampumatapaus.

## Lähteet

## Aiheesta muualla
* näyte äänikirjasta – Elisa Kirja
Meymand

**Meymand** ( , kirjoitetaan myös **Maymand,** **Meimand** ja **Maimand)** on kylä Meymandin maalaiskunnassa, Shahr-e Babakissa, Kermānin provinssissa Iranissa. Vuoden 2006 väestönlaskennan mukaan väestön määrä oli 673 ihmistä, perheitä oli 181. 

## Historia
Meymand on hyvin vanha kylä, joka sijaitsee lähellä Shahr-e Babakin kaupunkia Kermanin maakunnassa Iranissa.  Meymandin uskotaan olevan ensisijainen ihmisten asuinpaikka Iranin tasangolla 12&nbsp;000 vuotta sitten.  Monet asukkaat asuvat käsin kaivetuissa taloissa kivien keskellä, joista osissa on asuttu 3000 vuoden ajan. 

Näiden rakenteiden alkuperän osalta on ehdotettu kahta teoriaa:  Ensimmäisen teorian mukaan kylä on rakennettu Aryanin heimon ryhmän joukosta noin 800–700 vuotta eaa.  On mahdollista, että Meymandin kalliorakenteet rakennettiin uskonnollisiin tarkoituksiin.  Mithrasin palvojat uskovat, että aurinko on voittamaton, ja tämä ohjasi heitä pitämään vuoret pyhinä. Toisen teorian mukaan kylä juontaa juurensa toiseen tai kolmanteen vuosisataan. Arsacid-aikakauden aikana eteläisen Kermanin eri heimot muuttivat eri suuntiin.  Nämä heimot löysivät sopivat asuinpaikat ja asettuivat rakentamaan koteja itselleen. 

Meymandin elinolosuhteet ovat ankaria maaperän kuivuuden ja kesän korkeiden ja talven kylmien lämpötilojen vuoksi. Paikallinen kieli sisältää monia sanoja muinaisista Sassanidin ja Pahlavin kielistä. 

Vuonna 2005 Meymandille myönnettiin UNESCO-Kreikka Melina Mercourin kansainvälinen palkinto kulttuurimaisemien turvaamisesta ja hoidosta (noin 20 000 dollaria).  

4. heinäkuuta 2015 kylä lisättiin Unescon maailmanperintöluetteloon . 

## Lähteet

## Aiheesta muualla
Serratia marcescens

**Serratia marcescens** on gramnegatiivinen bakteeri, joka kuuluu Yersiniaceae-heimoon. Bakteerit ovat 1–5&nbsp;μm kokoisia sauvabakteereja, jotka eivät tuota itiöitä. *S. marcescens* on fakultatiivisesti anaerobinen ja viihtyy erilaisissa elinympäristöissä, kuten vedessä, mullassa, ilmassa ja eläimissä. Se on ihmisille patogeeninen bakteeri, joka aiheuttaa muun muassa virtsatieinfektioita ja on yleinen sairaalainfektoioiden aiheuttaja. Suomessa *S. marcescens* aiheuttaa noin yhden prosentin sairaalainfektioista.

*S. marcescens* voi tuottaa punaista pigmenttiä 30&nbsp;°C:ssa, mikä erottaa sen muista *[[Serratia]]-*lajin bakteereista. Muista *Enterobacteriaceae* heimoon kuuluvista bakteereista poiketen *S. marcescens* tuottaa myös kolmea entsyymiä: DNaasia, lipaasia ja gelatinaasia.

## Lähteet

## Aiheesta muualla
* Serratia marcescens Laji.fi
* Serratia marcescens ITIS
Disney’s Aladdin (Virgin Games)

**Disney’s Aladdin** on Virgin Gamesin kehittämä samannimiseen elokuvaan perustuva vuonna 1993 julkaistu tasohyppely. Peli julkaistiin Sega Mega Drivelle marraskuussa 1993 ja käännettiin myöhemmin Amigalle, DOS:ille, Nintendo Entertainment Systemille, Game Boylle ja Game Boy Colorille. Samassa kuussa julkaistiin myös Capcomin kehittämä samanniminen peli Super Nintendo Entertainment Systemille.

Peli on Mega Driven kolmanneksi myydyin peli neljällä miljoonalla kopiollaan.
José de Villamil

**José Maria de Villamil** (10. kesäkuuta 1788 – 12. toukokuuta 1866) oli sukujuuriltaan ranskalais-espanjalainen, Pohjois-Amerikassa syntynyt kenraali, joka vaikutti Ecuadorissa. Hän havaitsi Galápagossaarten taloudellisen potentiaalin ja suostutteli vasta perustetun Ecuadorin valtion valtaamaan saaret vuonna 1832. Villamil on Ecuadorissa kansallissankari Galápagossaarten ensimmäisenä kuvernöörinä, Ecuadorin laivaston perustajana ja maan varhaisten vuosien tärkeänä ministerinä.

José de Villamil syntyi New Orleansissa, Ranskan Louisianassa. Hän liittyi maansa armeijaan ja matkusti vuonna 1809 Eurooppaan, missä tapasi eteläamerikkalaisia itsenäisyyden puolustajia. Hän vietti jonkun aikaa itsenäistyvässä Venezuelassa ennen kuin asettui Guayaquiliin, missä valmisteltiin Ecuadorin itsenäistymistä.

## Lähteet
Argentiinan futsalmaajoukkue

**Argentiinan futsalmaajoukkue,** "La Albiceleste", edustaa Argentiinaa kansainvälisissä futsal-kilpailuissa. Argentina on hallitseva maailman mestari (2016) ja maailman rankingissa neljäntenä . Joukkueen päävalmentajan toimii Diego Giustozzi.

Argentiina on osallistunut kaikkiin kahdeksaan FIFA Futsal World Cup -turnaukseen ja on Brasilian ja Espanjan jälkeen kolmas joukkue joka on voittanut maailmanmestaruuden (2016). Argentiina on myös voittanut etelä-amerikan mestaruuden, Copa Américan kahdesti (2003 ja 2015). Argentiina on myös voittanut toisen futsalin kattojärjestön FIFUSA:n maailmanmestaruuden 1994.     

## MM-kisat
Argentina on osallistunut kaikkiin FIFA:n maailmanmestaruuskisoihin (8 kertaa). 

## Nykyinen joukkue

* 


## Lähteet
Alain Gomis

**Alain Gomis** (6. maaliskuuta 1972 Pariisi, Ranska) on senegalilais-ranskalainen elokuvaohjaaja.

Hän opiskeli elokuvantekoa Sorbonnessa. Valmistumisensa jälkeen hän organisoi maahanmuuttajille tarkoitettuja videotuotannon kursseja (workshop) Nanterressa. 26-vuotiaana hän oli tehnyt jo kolme lyhytelokuvaa: *Tourbillons*, *Tout le monde peut se tromper*, ja dokumenttielokuvan *Caramels et chocolats*. Hänen ensimmäinen pitkä elokuvansa oli *[[L’Afrance]]* (2001), josta hänet palkittiin Locarnon elokuvajuhlissa.

Hän voitti uudemmilla elokuvillaan *[[Tey]]* (Tänään, 2012) ja *[[Félicité]]* (2017) Afrikan arvostetuimpiin elokuvapalkintoihin kuuluvan FESPACO:n Yennengan kultaisen oriin. Félicité voitti  myös Berliinin elokuvajuhlien Hopeisen karhun (, 2017) ja Euroopan neuvoston vuoden 2017 elokuvapalkinnon (FACE). 

## Elokuvia
### Lyhytelokuvia
* *Caramels et chocolats* (1996)
* *Tout le monde peut se tromper* (1998)
* *Tourbillons* [Whirlwinds] (1999)
* *Ahmed* (2006)

### Pitkät tuotannot
* *[[L’Afrance]]* (2001), ohjaaja & käsikirjoittaja; Locarnon elokuvajuhlien hopeisen leopardin voittaja
* *Petite lumière* (2003)
* *Andalucìa* (2007), ohjaaja & käsikirjoittaja
* *[[Tey]]* (Aujourd'hui, Tänään) 2012), FESPACO:n kultainen ori 2013 
* *Les Délices du Monde* (2012 tai 2013), tv-elokuva
* *[[Félicité]]*, FESPACO:n kultainen ori 2017, Berliinin elokuvajuhlien Hopeinen karhu 2017

## Lähteet

## Aiheesta muualla
*
*Alain Gomis  (allmovie.com)
Atefeh Sahaaleh

**Atefeh Rajabin Sahaaleh** (21. syyskuuta 1987 – 15. elokuuta 2004) oli iranilainen tyttö Nekan kaupungista, Iranista, joka hirtettiin viikon kuluttua siitä, kun Nekan tuomioistuimen johtaja Haji Rezai tuomitsi hänet kuolemaan aviorikoksesta ja "siveyttä vastaan tehdyistä rikoksista".

Atefehin teloituksen jälkeen Iranin tiedotusvälineet kertoivat, että tiedusteluvirasto pidätti tuomari Rezain ja useita miliisin jäseniä, mukaan lukien kapteeni Zabihin ja kapteeni Molain. Täytäntöönpanoa pidetään kiistanalaisena, sillä Iran on luvannut kansalaisoikeuksia ja poliittisia oikeuksia koskevan kansainvälisen yleissopimuksen allekirjoittajana olla toteuttamatta alle 18-vuotiaiden kuolemantuomioita.

## Varhainen elämä
Atefehin äiti kuoli auto-onnettomuudessa, kun hän oli viisi. Pian sen jälkeen hänen nuoremman veljensä sanotaan hukkuneen jokeen. Hänen isänsä tuli huumeriippuvaiseksi, ja hänen oli pakko huolehtia Atefehin isovanhemmista. Huolimatta huomio tarpeistaan he ovat ilmoittaneet jättäneensä hänet täysin huomiotta. Hän kasvoi Nekan kaupungissa Iranissa ja häntä pidettiin "vilkkaana ja älykkäänä tyttönä".

## Pidätys
Atefeh pidätettiin sen jälkeen, kun 51-vuotias mies oli raiskannut hänet. Iranin lain mukaan hänet tuomittiin "siveyden vastaisista rikoksista". Kidutuksen kautta hän myönsi harrastaneensa seksiä toistuvasti 51-vuotiaan entisen vallankumouskaartilaisen Ali Darabin kanssa.

Ali Darabi raiskasi Atefehiä kolmen vuoden ajan ilman, että hänen perheensä oli tietoinen siitä. Vankilassa ollessaan hän lopulta kertoi isoäidilleen, että lopulta raiskauksien jälkeen hän pystyi vain kävelemään kontillaan kivun takia. Tuomioistuimessa tuomarina oli Haji Rezai. Kun Atefeh tajusi, että hän on häviämässä oikeudenkäynnin, hän poisti hijabinsa, mitä on pidetty tuomioistuimen vakavana halveksuntana, ja väitti, että Ali Darabia olisi rangaistava, ei häntä. Hän jopa poisti kenkänsä ja heitti tuomaria niillä. Tuomari tuomitsi hänet myöhemmin kuolemaan.

BBC:n mukaan korkeimpaan muutoksenhakutuomioistuimeen esitetyt asiakirjat kuvailivat häntä 22-vuotiaaksi, mutta hänen syntymätodistuksensa ja kuolintodistuksensa osoittivat, että hän oli 16-vuotias. Hänen ikäänsä ei kiinnitetty asianmukaista huomiota ennen kuin oli liian myöhäistä.

Amnesty International ja muut järjestöt väittivät Atefehin kärsineensä psykologisesta sairaudesta sekä oikeudenkäynnissä että ennen sitä.

## Kuolemantuomio
Atefeh hirtettiin julkisesti nosturista Nekassa, Iranissa, 15. elokuuta 2004.

Amnesty International ja muut organisaatiot julistivat, että hänen teloituksensa on rikos ihmisyyttä ja maailman lapsia vastaan.

## Katso myös
* Ihmisoikeudet Iranissa
* Delara Darabi
* Nazanin Fatehi

## Lähteet
Sirpa Lusa

**Sirpa Lusa** (o.s. **Koistinen**, 24. helmikuuta 1959 – 20. huhtikuuta 2023) oli suomalainen suunnistaja. Hän sijoittui maailmanmestaruuskilpailuissa 1987 henkilökohtaisella matkalla 40:nneksi ja kilpaili 1980-luvulla myös Pohjoismaiden-mestaruuskilpailuissa. Seuratasolla hän edusti Helsingin Suunnistajia, Pihkaniskoja ja Tampereen Pyrintöä.

Lusa on kotoisin Sonkajärveltä. Hän työskenteli vanhempana tutkijana Työterveyslaitoksella. Hänen isänsä oli hiihtäjänä 1950-luvulla menestynyt Eljas Koistinen ja veljenpoikansa maajoukkuesuunnistaja Olli-Pekka Koistinen.

Lusa kuoli liikenneonnettomuudessa saamiensa vammojen seurauksena huhtikuussa 2023.

## Lähteet
Hasse Svens

**Hasse Svens** on ruotsalainen toimittaja, joka työskentelee Ruotsin yleisradioyhtiö SVT:n Suomen kirjeenvaihtajana. Hän asuu Helsingissä ja tekee tarvittaessa juttuja myös Baltiassa.

Svens aloitti työt SVT:ssä vuonna 1982. Vuodesta 1985 lähtien hän on ollut SVT:n Suomen ja Baltian kirjeenvaihtaja, asemapaikkanaan Helsinki. Svens päätti hakea Suomen kirjeenvaihtajaksi suomalaisen vaimonsa innoittamana. Pestiään varten hän opiskeli Ruotsissa kansanopiston kurssilla suomen kieltä.

Svens on tullut tunnetuksi myös dopingjournalistina. Hän on paljastanut dokumenteissaan muun muassa, että 1990-luvun huippuhiihtäjillä Björn Dähliellä ja Vladimir Smirnovilla oli hiihtouransa aikana poikkeuksellisen korkeat veroarvot, mikä viittaa dopingin käyttöön.

## Lähteet

## Aiheesta muualla
Flore Hazoumé

**Flore Hazoumé** (s. 1959 Brazzaville) on syntyjään kongolainen kirjailija, joka on tunnettu novelleistaan. 

## Elämä
Hazoumé syntyi Brazzavillessa, mutta kasvatettiin Ranskassa. Hänen isänsä oli kotoisin Beninistä ja äiti Kongosta. Hän on kirjailija Paul Hazoumén tyttärentytär. Hän pitää itseään maailman kansalaisena ja sanoo kotimaansa olevan missä tahansa hän tuntee olonsa kotoisaksi. 

Flore Hazoume muutti Norsunluurannikolle vuonna 1979 ja opiskeli Abidjanin yliopistossa englantia. Hän julkaisi kirjan *Dating Abidjanin.* vuonna 1984 ja työskenteli mainosalalla 1990-luvulla. Hän asuu Abidjanissa, jossa hän oli osa kirjallisia ryhmiä. Hän oli Norsunluurannikon kirjailijoiden liiton sihteeri. Hazoume on kirjoittanut aikuisille ja lapsille, ja hänen tarinoissaan on moraalinen viesti. Vuonna 2010 hän työskenteli Josette Abondion kanssa *Scrib Spiritualité* -aikakauslehdessä.

## Teoksia
* *Rencontres* (Tapaamisia). Abidjan: Les Nouvelles Editions Africaines, 1984. Novelleja.
* *Cauchemars* (Painajaisia). Abidjan: EDILIS,1994. Novelleja .
* *La Vengeance de l'Albinos* (Albiinoiden kosto). Abidjan: EDILIS, 1996 Romaani.
* *Une vie de bonne* (Neidon elämä). Abidjan/Montréal: Editions CEDA/Hurtubise HMH, 1999. Lastenkirja.
* *Le crépuscule de l'Homme*. (Ihmisen iltahämärä). Abidjan: CEDA, 2002. Romaani.
* *Et si nous écoutions nos enfants?* (Entä jos kuuntelisit lapsiamme?) Abidjan: CEDA, 2002. Kuvittaja Claire Mobio. Lastenkirja.
* *Au coin de la rue, la vie m'attendait. n.l*.: Zoum éditions, 2006. Romaani. Esipuhe Gérard Dago Lezou.
* *Je te le devais bien*... Abidjan: Les Classiques Ivoiriens, 2012. . Omaelämäkerta.

## Lähteet

## Aiheesta muualla
*
Onni Laitinen

**Onni Teodor Laitinen** (13. huhtikuuta 1886 Enontekiö – 11. helmikuuta 1935 Helsinki) oli suomalainen lääkäri ja heimoaktivisti, joka tunnetaan vuonna 1918 tehdyn Petsamon retken toisena johtajana.

## Elämä ja ura
Laitisen vanhemmat olivat kirkkoherra Adam Laitinen ja Alma Maria Relander (1858–1939). Hän kirjoitti ylioppilaaksi Oulun lyseosta 1906 ja suoritti lääketieteen lisensiaatin tutkinnon Helsingin yliopistossa 1914. Laitinen toimi vt. alilääkärinä Takaharjun parantolassa sekä vt. kunnanlääkärinä Punkalaitumella, Rovaniemellä, Kemijärvellä, Ruovedellä ja Paavolassa, kunnes aloitti Sodankylän aluelääkärinä vuonna 1915. 

Sisällissodan aikana Laitinen toimi valkoisten Satakunnan rintaman kenttäsairaalan ylilääkärinä Kankaanpäässä ja myöhemmin Siurossa Tampereen taistelun päättymiseen saakka. Tampereella Laitinen tutustui paikallisiin liikemiehiin, jotka hän sai rahoittamaan suunnittelemaansa retkikuntaa Petsamon liittämiseksi Suomeen. Laitisen innoittajana toimi Suur-Suomi-aate, kun taas liikemiehiä kiinnostivat alueen luonnonrikkaudet. Tohtori Thorsten Renvall oli samaan aikaan kokoamassa omaa retkikuntaansa, johon Laitisen 11-miehinen ”Lapin rakuunat” senaatin määräyksestä liitettiin. Renvallin vastustelusta huolimatta Laitinen nimitettiin hänen rinnalleen retkikunnan toiseksi johtajaksi. Noin 100 miehen vahvuinen hiihto-osasto porokuormastoineen lähti 1. toukokuuta 1918 liikkeelle Salmijärveltä kohti Petsamoa. Osaston saavuttua Petsamoon Laitisesta tehtiin sotilaallinen johtaja hänen uhattuaan muutoin jättää retkikunnan, jolloin se olisi jäänyt ilman lääkäriä. 12. toukokuuta Laitinen johti brittejä vastaan käytyä taistelua, joka päättyi tappioon ja retkikunnan vetäytymiseen takaisin Suomeen. Renvall syytti Laitista pelkuruudesta ja vieritti raportissaan syyn hankkeen epäonnistumisesta hänen niskoilleen.

Laitinen jatkoi Sodankylän aluelääkärinä vuoteen 1921, jolloin hänet erotettiin virastaan kieltolain vastustamisen takia. Tämän jälkeen Laitinen toimi yksityislääkärinä Rovaniemellä kuolemaansa saakka. Helmikuussa 1935 hän sai sydänkohtauksen ja hänet kuljetettiin lentokoneella hoitoon Helsinkiin, missä hän kuoli Mehiläisen sairaalassa. Laitista Helsinkiin kuljettanut merivartiolaitoksen lentokone LK 3 teki vaikeissa sääolosuhteissa pakkolaskun illalla 8. helmikuuta 1935 eräälle pellolle noin kolme kilometriä Forssasta pohjoiseen. Laitinen tuotiin loppumatka Mehiläisen sairaalaan Helsinkiin autolla ja hän oli sairaalaan tuotaessa verraten heikossa kunnossa saatuaan lentomatkan aikana astmakohtauksia.

## Lähteet
Rollo Beck

**Rollo Howard Beck** (1870–1950) oli yhdysvaltalainen ornitologi, joka keräsi näytteitä luonnontieteellisille museoille. Hän aloitti keräämällä Kalifornian lintuja, ja vuonna 1897 hän pääsi ensimmäistä kertaa mukaan tutkimusretkelle Galápagossaarille, minne hän teki 1900-luvun alussa kolme muuta matkaa. Näiden jälkeen hän sai rahoitusta vain lyhyemmille matkoille, jotka suuntautuivat Meksikoon, Costa Ricaan ja Alaskaan. Vuosina 1912–1929 oli jälleen Etelä-Amerikan ja Tyynenmeren saarien vuoro. Uransa viimeisten 20 vuoden aikana 1929–1950 Beck asui Kaliforniassa maatilallaan, mutta keräili ja nylki edelleen paikallisia lintuja. Hän oli erityisen kiinnostunut kurppeloista.

Beckillä ei ollut muodollista koulutusta, mutta hän keräsi uskomattomia määriä näytteitä. Beckin retkikunta keräsi Galápagossaarilta vuosina 1901 ja 1905 yli 76&nbsp;000 näytteen kokoelman.

## Lähteet
Roccella gracilis

**Roccella gracilis** on jäkälälaji.  Se kasvaa harmahtavina, 5-15 cm pitkinä oksina lähellä merenrantaa kaikenlaisilla pinnoilla, usein pystysuorilla kalliopinnoilla. Sitä tavataan ainakin Kaliforniasta Chileen ulottuvalla alueella mutta mahdollisesti muuallakin tropiikissa.

*Roccella gracilis* on sukua lakmusjäkälälle, *Roccella tinctoria*. Näitä jäkäliä on käytetty kallisarvoisen purppuranpunaisen väriaineen valmistamiseen.

## Lähteet
Josie Maran

**Josie Selhorst Maran** (s. 8. toukokuuta 1978) on yhdysvaltalainen malli, näyttelijä ja kosmetiikkayrittäjä.

## Filmografia
### Elokuvat

## Lähteet

## Aiheesta muualla
*
Vappu ja Marja Live

**Vappu ja Marja Live** on Vappu Pimiän ja Marja Hintikan juontama keskusteluohjelma, jota lähetettiin suorana kevätkausilla 2019 ja 2020.

Ohjelman ensimmäinen kausi esitettiin helmi-huhtikuussa 2019. Ohjelmaa esitettiin alkukauden ajan samanaikaisesti sekä MTV3 että AVA-kanavilla, mutta kuudennesta jaksosta alkaen jaksojen ensilähetys oli vain MTV3-kanavalla. Toinen kausi esitettiin maalis-toukokuussa 2020.
__NOTOC__
## Jaksot

### Ensimmäinen tuotantokausi

### Toinen tuotantokausi

## Lähteet

## Aiheesta muualla
* Ohjelman jaksot mtv-palvelussa
Abderrahmane Sissako

**Abderrahmane Sissako** (s. 13. lokakuuta 1961 Kiffa, Mauritania) on mauritanialainen elokuvaohjaaja, käsikirjoittaja ja tuottaja. Hän vietti nuoruutensa isänsä synnyinmaassa Malissa ja palasi Mauritaniaan vasta 1980. Hän sai opiskelustipendin Moskovaan ja opiskeli VGIK-elokuvainstituutissa vuosina 1983–1989. 

Sissako on 2000-luvun tunnetuimpia afrikkalaisia elokuvaohjaajia ja on saanut tunnustusta useista töistään. Hänen tunnetuimpia elokuviaan ovat *[[Heremakono]]* (2002), *[[Bamako (elokuva)|Bamako]]* (2006) ja *[[Timbuktu (elokuva)|Timbuktu]]* (2014). Timbuktu voitti useita palkintoja, kuten vuoden 2015 parhaan elokuvan palkinnon Afrikan elokuva-akatemialta ja Césareista (2015).
 
## Filmografia
* *Le Jeu* (lyhytelokuva, 1989)
* *Oktjabr* (; lyhytelokuva, 1993)
* *Molom, conte de Mongolie* (1994)
* *Le Chameau et les Bâtons flottants* (1994)
* *Le Passant* (1995)
* *Africa Dreaming – Sabriya* (The Black and the White; 1997) 
* *Rostov-Luanda* (1997)
* *La Vie sur Terre* (Life on Earth; 1998)
* *[[Heremakono]]* (, ; 2002)
* *[[Bamako (elokuva)|Bamako]]* (2006)
* *8 – Tiya’s Dream* (2008), elokuva 8 yhteistyössä useiden muiden ohjaajien kanssa
* *Stories on Human Rights – Dignity* (2008), yhteistyössä useiden muiden ohjaajien kanssa
* *L’Afrique vue par... – Une femme fâchée* (Africa Seen by...; 2009)
* *Je vous souhaite la pluie* (2010)
* *[[Timbuktu (elokuva)|Timbuktu]]* (2014)

## Lähteet

## Aiheesta muualla
*
*Danny Leigh (28.5.2015) Timbuktu's director: why I dared to show hostage-taking jihadis in a new light  (theguardian.com)
*Violet Lucca (23.1.2015) Interview: Abderrahmane Sissako  (filmcomment.com)
*Abderrahmane Sissako  (festival-cannes.com)
*Abderrahmane Sissako Interview (mm. Bamako-elokuvaan liittyen; 4.10.2007, kesto 4 min 3 s)  (youtube.com)
*Abderrahmane Sissako for beginners  (bfi.org.uk)
*Tchouaffe, Olivier-Jean: *The Poetics of Radical Hope in Abderrahmane Sissako’s Film Experience.* Lexington Books, 2017. .
Luistelijan ensiesiintyminen

**Luistelijan ensiesiintyminen** () on vuonna 1907 valmistunut ranskalainen mykkäelokuva. Louis Gasnierin ohjaamaa komediaa pidetään Max Linderin keikarihahmon debyyttinä.

## Juoni
Max on päättänyt lähteä luistelemaan. Hän vuokraa luistimet, kiinnityttää ne kenkiinsä ja lähtee jäälle. Kokematon luistelija kaatuu kerta toisensa jälkeen, törmäilee muihin ja särkee silinterihattunsa. Arvokkuutensa menettänyt Max viedään pois jäältä ja lopussa hän itkee katkerasti.

## Tuotanto ja vastaanotto
Tarinan mukaan ajatus elokuvasta syntyi Pathé Frèresin studion vieressä sijainneen järven jäädyttyä. Paikalle kutsuttiin keikarimaisesti pukeutunut Max Linder, jonka ei tarvinnut edes näytellä, sillä hän ei ollut koskaan luistellut. Yhdeksästä otoksesta koostuva elokuva on puhdasta slapstickiä, mutta sen koomisuutta lisää Linderin keikarihahmo, joka esiintyi nyt ensimmäistä kertaa. Elokuvan tekniikka on vielä hyvin primitiivinen, eikä lähikuvien puuttuminen tee oikeutta Linderin koomikonlahjoille.

*Luistelijan ensiesiintyminen* ei tehnyt Maxista kerralla suosittua, sillä hänen ohjaajansa Louis Gasnier siirtyi pian Italiaan ja Linder jatkoi sivuosien esittämistä Pathélla. Tie menestykseen avautui vuoden 1909 alussa, jolloin Linderin pahin kilpailija André Deed lähti vuorostaan Italiaan. Linderin kertoman mukaan hänen *Luistelijan ensiesiintymisestä* saamansa palkkio ei edes korvannut näyttelijän menetyksiä: repeytyneitä housuja, lyttyyn mennyttä silinteriä ja kadonnutta kalvosinnappia.

Elokuvaa esitettiin Suomessa kesäkuussa 1908. Lehti-ilmoituksissa ei vielä mainittu näyttelijän nimeä, mutta *[[Savon Sanomat|Savon Sanomien]]* mukaan kuva oli ”tavattoman naurattava”. Max Linder alkoi tulla tunnetuksi Suomessa syksystä 1909 lähtien.

## Lähteet

## Aiheesta muualla
* ''Luistelijan ensiesiintyminen'' Georg Renkenin Max Linder -filmografiassa 
* 
* ''Luistelijan ensiesiintyminen'' Pathén filmografiassa